rejauldu/bengali-wikipedia huggingface dataset:
লুই মরিন স্ট্যাপলেটন (; ২১ জুন, ১৯২৫ – ১৩ মার্চ, ২০০৬) একজন মার্কিন অভিনেত্রী ছিলেন। তিনি চলচ্চিত্র, মঞ্চ ও টেলিভিশনে অভিনয় করে সুখ্যাতি অর্জন করেন। তিনি একটি একাডেমি পুরস্কার, একটি প্রাইমটাইম এমি পুরস্কার ও দুটি টনি পুরস্কার বিজয়ী, ফলে তিনি অভিনয়ের ত্রিমুকুট বিজয়ী অল্প সংখ্যক অভিনয়শিল্পীদের একজন। এছাড়া তিনি একটি বাফটা পুরস্কার ও একটি গোল্ডেন গ্লোব পুরস্কার অর্জন করেন এবং একটি গ্র্যামি পুরস্কারের মনোনয়ন লাভ করেন। ১৯৮১ সালে আমেরিকান থিয়েটার হল অফ ফেমে তার নাম অন্তর্ভুক্ত হয়।  স্ট্যাপলটন দ্য প্লেবয় অব দ্য ওয়েস্টার্ন ওয়ার্ল্ড (১৯৪৬) দিয়ে ব্রডওয়ে মঞ্চে তার কর্মজীবন শুরু করেন। এরপর তিনি দ্য রোজ ট্যাটু (১৯৫১)-এ অভিনয় করে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার ও দ্য জিঞ্জারব্রেড লেডি (১৯৭১)-এ অভিনয় করে মঞ্চনাটকে শ্রেষ্ঠ অভিনেত্রী বিভাগে টনি পুরস্কার অর্জন করেন। এছাড়া তিনি দ্য কোল্ড উইন্ড অ্যান্ড দ্য ওয়ার্ম (১৯৫৯), টয়েজ ইন দি অ্যাটিক (১৯৬০), প্লাজা সুইট (১৯৭১) ও দ্য লিটল ফক্সেস (১৯৮১)-এ অভিনয় করে আরও চারটি টনি পুরস্কারের মনোনয়ন লাভ করেন।  তিনি ঐতিহাসিক মহাকাব্যিক রেডস (১৯৮১) চলচ্চিত্রে এমা গোল্ডম্যান চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এছাড়া তিনি লোনলিহার্টস (১৯৫৮), এয়ারপোর্ট (১৯৭০) ও ইন্টেরিয়র্স (১৯৭৮) চলচ্চিত্রে অভিনয় করে আরও তিনটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল বাই বাই বার্ডি (১৯৬৩), প্লাজা সুইট (১৯৭১), দ্য ফ্যান (১৯৮১), কোকুন (১৯৮৫), দ্য মানি পিট (১৯৮৬) ও নাটস (১৯৮৭)।   প্রাথমিক জীবন  স্ট্যাপলটন ১৯২৫ সালের ২১শে জুন নিউ ইয়র্কের ট্রয় শহরে জন্মগ্রহণ করেন। তার মায়ের নাম আইরিন (বিবাহপূর্ব: ওয়ালশ) এবং বাবার নাম জন পি. স্ট্যাপলেটন। তিনি এক রক্ষণশীল আইরিশ মার্কিন ক্যাথলিক পরিবারে বেড়ে ওঠেন। তার বাবা অ্যালকোহল সেবন করতেন এবং প্রায় সময়ই মাতাল থাকতেন, ফলশ্রুতিতে স্ট্যাপলটনের শিশু বয়সেই তার মা-বাবার মাঝে বিবাহবিচ্ছেদ ঘটে।   ব্যক্তিগত জীবন  স্ট্যাপলেটনের প্রথম স্বামীর নাম ছিলো ম্যাক্স অ্যালেনটাক। তিনি ছিলেন প্রযোজক কার্মিট ব্লুমগার্ডেনের ম্যানেজার। এবং তার পরবর্তী স্বামীর ডেভি রেফায়েল ছিলেন একজন নাট্যকার। রেফায়েলের ঘরে স্ট্যাপলেটনের দুই সন্তান ছিলো। ড্যানিয়েল নামের একটি ছেলে, ও ক্যাথরিন নামের এক কন্যা।   তথ্যসূত্র    বহিঃসংযোগ               বিষয়শ্রেণী:১৯২৫-এ জন্ম বিষয়শ্রেণী:২০০৬-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপরাধী (গান)-এ পুনর্নির্দেশ করা হল। নিবন্ধ প্রণেতার মন্তব্য অনুসোরে ~ যুদ্ধমন্ত্রী আলাপ ১০:৪৭, ১৩ অক্টোবর ২০১৯ (ইউটিসি) আরমান আলিফ  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () স্পষ্টতই, এই নিবন্ধটির প্রধান বিষয় WP:BLP1E এবং WP:TOOSOON। এটি কেবলমাত্র একক ইভেন্টের কারণে যা 'অপোরাধি'। উত্স সমস্ত একক ঘটনা সম্পর্কিত খবর। এবং WP:NMUSIC ব্যর্থ, কারণ তিনি কেবল 'মেরিল প্রথম আলো পুরষ্কারে' মনোনীত করেছিলেন, তার মানে এই নয় যে তিনি কিছু জিতেছেন বা কোনও পুরষ্কার পেয়েছেন। এমনকি আমি বাংলাদেশের শীর্ষস্থানীয় জনপ্রিয় গায়কের সাথে কোনও উল্লেখযোগ্য অ্যালবাম বা কোনও দ্বৈত সঙ্গীত খুঁজে পাইনি। এই নিবন্ধটি মুছে ফেলা উচিত --নেহাল(আলাপ) ১০:০৫, ১৩ অক্টোবর ২০১৯ (ইউটিসি)  নিবন্ধটি WP:BLP1E। গানের নিবন্ধে এখন থেকে কিছু তথ্য যুক্ত করে দেওয়া যায়। ~ যুদ্ধমন্ত্রী আলাপ ১০:১৪, ১৩ অক্টোবর ২০১৯ (ইউটিসি)  নিবন্ধটি পুনঃনির্দেশ করা হোক অপরাধী গানের নিবন্ধে।--S. M. Nazmus Shakib (আলাপ) ১০:২২, ১৩ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ভারতের স্বাধীনতার পর ১৯৪৭ সালের ১২ নভেম্বর বিকাল তিনটার সময়  জাতির জনক মহাত্মা গান্ধী  অল ইন্ডিয়া রেডিওর দিল্লির  স্টুডিওতে  প্রথম এবং শেষ বারের মত পরিদর্শন করেছিলেন। সেই ঘটনাটির স্মরণে প্রতি বছর ১২ নভেম্বর দিনটি দেশজুড়ে আকাশবাণীর ভবন সমূহে জনসেবা প্রসারণ দিবস বা পাবলিক সার্ভিস ব্রডকাস্টিং ডে হিসাবে  পালিত হয়।   ইতিহাস ও তাৎপর্য দেশবিভাগের পর পাকিস্তান হতে আসা হরিয়ানার কুরুক্ষেত্রে প্রায় আড়াই লাখ ভারতীয় শরণার্থী ক্যাম্পে আশ্রয় নেয়। মহাত্মা গান্ধী ব্যক্তিগত ভাবে সেখানে যাওয়ার ইচ্ছা পোষণ করেছিলেন, কিন্তু কোন কারণে তা সম্ভব হয়ে ওঠেনি। তাই শেষমেশ তিনি তাদের উদ্দেশ্যে বেতারের মাধ্যমে বার্তা দেওয়ার সিদ্ধান্ত নিয়েছিলেন।   বেতার মাধ্যমের অসামান্য ক্ষমতার জন্য অল ইন্ডিয়া রেডিওর দিল্লির স্টুডিওতে প্রবেশ করে তিনি বলেছিলেন-   বেতারযন্ত্রের আশ্চর্য শক্তি চাক্ষুষ করার পরে গান্ধীজি বিকাল সাড়ে তিনটার সময় ভাষণ শুরু করে দুর্গত শরণার্থীদের উদ্দেশ্যে বলেন -  "আমার ভাই ও বোনেরা, যারা কষ্টের মধ্যে আছেন, তাঁরা বা অন্যেরা, আমার কথা শুনছেন কিনা আমি জানিনা ....  " বলেই সম্বোধন করেন  এবং কুরুক্ষেত্রের উদ্বাস্তু শিবিরের ঘরহারাদের উদ্দেশে গান্ধী মিনিট কুড়ি কথা বলেন।  মহাত্মা গান্ধী দেশের প্রধানমন্ত্রী বা রাষ্ট্রপতি ছিলেন না, তাঁর কোনও পদ ছিল না। একজন সাধারণ নাগরিক হিসাবে তিনি অল ইন্ডিয়া রেডিওর স্টুডিও থেকে শরণার্থীদের উদ্দেশ্যে ব্যথিত চিত্তে কথাগুলি বলেছিলেন।  তিনি নিজে ইয়ং ইন্ডিয়া, হরিজনসহ  বেশ কয়েকটি সংবাদপত্র প্রকাশ করতেন। সুতরাং, প্রচার মাধ্যমের ক্ষমতা সম্পর্কে অবহিত ছিলেন। তিনি সরকারি প্রচার মাধ্যমে বাণিজ্যিক বিজ্ঞাপনের বিরুদ্ধে ছিলেন। তাঁর মতে, সরকারি প্রচার মাধ্যমের কেবলমাত্র সেইসব অ-বাণিজ্যিক বিজ্ঞাপন গ্রহণ করা উচিত যা কেবল জনসাধারণের কাজে আসবে - অর্থাৎ লক্ষ্য হওয়া উচিত - জনপরিষেবা। তাই তো আমাদের দেশের সরকারি প্রচার মাধ্যমের মূলমন্ত্রই হল - বহুজন হিতায় বহুজন সুখায়।  সিদ্ধান্ত  ১৯৯৭ খ্রিস্টাব্দের ১২ নভেম্বর ঘটনাটির সূবর্ণজয়ন্তীবর্ষে ঐতিহাসিক দিন ও ক্ষণটি স্মরণ করা হয় এক অনুষ্ঠানে।  ২০০০ সালের জানুয়ারি মাসে দিল্লির জন প্রসারণ তথা ইন্ডিয়ান ইনস্টিটিউট অব মাস কমিউনিকেশনের সুহাস বোরকারের আহ্বানে সাড়া দিয়ে মহাত্মা গান্ধীর সেই আকাশবাণী ভবন পরিদর্শনের দিনটি ১২  নভেম্বর, স্মরণে রেখে পাবলিক সার্ভিস ব্রডকাস্টিং দিবস হিসেবে পালনের ঘোষণা করা হয়। ২০০১ খ্রিস্টাব্দে  অটলবিহারী বাজপেয়ীর নেতৃত্বাধীন ভারতের এনডিএ সরকারের সময় হতে প্রতি বছর ১২ নভেম্বর তারিখে দেশজুড়ে আকাশবাণীর ভবন সমূহে জনসেবা প্রসারণ দিবস হিসাবে পালিত হয়।  আরো দেখুন   অল ইন্ডিয়া রেডিও  প্রসার ভারতী  আকাশবাণী  বহুজন সুখায় বহুজন হিতায় চ  তথ্যসূত্র  বিষয়শ্রেণী:উদ্‌যাপন
মিয়া আকবর হোসেন  (১৯৩২- ২ মে ২০১৫) বাংলাদেশের স্বাধীনতাযুদ্ধের একজন বীর মুক্তিযোদ্ধা, রাজনীতিক ও সংগঠক। তিনি আকবর বাহিনী গঠন করেন। একাত্তরে তার বাহিনী মাগুরা, রাজবাড়ি, ঝিনাইদহ ও সংলগ্ন অঞ্চলে পাকিস্থানী হানাদারদের বিরুদ্ধে কমপক্ষে ২৭টি সশস্ত্র যুদ্ধ অংশ নেয়।   মুক্তিযুদ্ধে অংশগ্রহণ  মুক্তিযুদ্ধের শুরুতে আকবর হোসেন তার অনুসারীদেরকে নিয়ে একটি গেরিলা বাহিনী গড়ে তোলেন। ক্রমে এই বাহিনীতে সদস্য সংখ্যা বৃদ্ধি পেতে থাকলে সেটি 'আকবর বাহিনী' হিসেবে পরিচিতি পেতে শুরু করে। মুক্তিযুদ্ধের শুরুতে এই বাহিনী 'আকবর বাহিনী' হিসেবে পরিচিতি লাভ করে। পরবর্তীতে ৮ নম্বর সেক্টরের কমান্ডার মেজর মঞ্জুর এই বাহিনীর নাম পরিবর্তন করে 'শ্রীপুর বাহিনী' করেন। এই বাহিনী ৮ নম্বর সেক্টরের সাব সেক্টর কমান্ডার ক্যাপ্টেন (পরবর্তীতে মেজর জেনারেল) এটিএম আব্দুল ওয়াহাবের নেতৃত্বে কয়েকটি যুদ্ধে অংশগ্রহণ করে। মুক্তিযুদ্ধের সময় এই বাহিনী শ্রীপুর থানা আক্রমণ করে দখল করে নেয় এবং পুলিশের অস্ত্র দখল করে মুক্তিযুদ্ধে ব্যবহার করে। ১৯৭১ খ্রিষ্টাব্দের ৭ ডিসেম্বর তারিখে এই বাহিনী মাগুরা আক্রমণ করে পাকিস্তানি সৈন্যদেরকে পরাজিত করে মাগুরাকে মুক্ত এলাকা ঘোষণা করে।  ঝিনাইদহের শৈলকূপা উপজেলার কামান্নায় এক রক্তক্ষয়ী যুদ্ধে এই বাহিনীর ২৭ জন বীর মুক্তিযোদ্ধা শহীদ হন।   জন্ম ও ব্যক্তিজীবন  বীর মুক্তিযোদ্ধা আকবর হোসেনের জন্ম ১৯৩২ সালে মাগুরার শ্রীপুর উপজেলার টুপিপাড়া গ্রামে। ১৯৫১ সালে যোগ দেন পাকিস্তান বিমানবাহিনীতে। পাকিস্তানিদের ব্যবহারে বীতশ্রদ্ধ হয়ে ১৯৫৪ সালে চাকরিতে ইস্তফা দিয়ে স্বদেশে চলে আসেন। ১৯৬৫ সালে তিনি নিজ ইউনিয়ন শ্রীকোলের চেয়ারম্যান নির্বাচিত হন এবং টানা ২৪ বছর এই দায়িত্ব পালন করেন। আকবর হোসেন মিয়া ২০১৫ সালের ২ মে তারিখে ৮৯ বছর বয়সে মারা যান।   প্রকাশনা  আকবর হোসেন মিয়া তার মুক্তিযুদ্ধের বিবরণ দিয়ে একটি বই প্রকাশ করেছেন, তার বইটির নাম মুক্তিযুদ্ধে আমি ও আমার বাহিনী। এই গ্রন্থে আকবর বাহিনীর নিয়মিত সদস্য হিসেবে ৩৩৩ জন মুক্তিযোদ্ধার নাম তালিকাভুক্ত রয়েছে।   তথ্যসূত্র   বহিঃসংযোগ  মাগুরা জেলা তথ্য বাতায়ন   উপজেলা তথ্য বাতায়ন  ওয়েবসাইট (১৫তম প্যারা)  মাগুরা সদর উপজেলার মুক্তিযুদ্ধ- মাগুরা সদর উপজেলা তথ্য বাতায়ন   / শহীদ মুকুল: রক্তে লেখা একটি নাম- দৈনিক সংবাদ   কোমরে পিস্তল গুঁজে গ্রামে গ্রামে রেকি করে বেড়াতাম- দৈনিক কালের কন্ঠ  বিষয়শ্রেণী:বাংলাদেশের মুক্তিযোদ্ধা বিষয়শ্রেণী:রাজনীতিবিদ বিষয়শ্রেণী:১৯৩২-এ জন্ম বিষয়শ্রেণী:২০১৫-এ মৃত্যু বিষয়শ্রেণী:মাগুরা জেলার ব্যক্তি
টুভালু জাতীয় ফুটবল দল () হচ্ছে আন্তর্জাতিক ফুটবলে টুভালুর প্রতিনিধিত্বকারী পুরুষদের জাতীয় দল, যার সকল কার্যক্রম টুভালুর ফুটবলের সর্বোচ্চ নিয়ন্ত্রক সংস্থা টুভালু জাতীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি 22 September 2008 এবং ২০১৩ সাল হতে তাদের আঞ্চলিক সংস্থা ওশেনিয়া ফুটবল কনফেডারেশনের সহযোগী সদস্য হিসেবে রয়েছে। ১৯৭৯ সালের ২৯শে আগস্ট তারিখে, টুভালু প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত উক্ত ম্যাচে টুভালু তাহিতির কাছে ১৮–০ গোলের ব্যবধানে পরাজিত হয়েছে।  ১,৫০০ ধারণক্ষমতাবিশিষ্ট টুভালু স্পোর্টস গ্রাউন্ডে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় টুভালুতে অবস্থিত। বর্তমানে এই দলের ম্যানেজারের দায়িত্ব পালন করছেন লোপাতি তাউপালি এবং অধিনায়কের দায়িত্ব পালন করছেন নাওতির আক্রমণভাগের খেলোয়াড় তাউফাইভা ইওনাতানা।  টুভালু এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপেও টুভালু এপর্যন্ত একবারও অংশগ্রহণ করতে সক্ষম হয়নি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে টুভালু এপর্যন্ত মাত্র ১ বার অংশগ্রহণ করেছে, যেখানে তাদের সেরা সাফল্য হচ্ছে ২০১৮ কনিফা বিশ্ব ফুটবল কাপের ১২তম স্থান অর্জন করা।  আলোপুয়া পেতোয়া, মাও পেনিসুলা, উতা আলে, ভিলামু সেকিফু এবং কাতেপু সিয়েনির মতো খেলোয়াড়গণ টুভালুর জার্সি গায়ে মাঠ কাঁপিয়েছেন।  র‌্যাঙ্কিং ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে টুভালুর কোন স্থান নেই। অন্যদিকে, বিশ্ব ফুটবল এলো রেটিংয়ে টুভালুর সর্বোচ্চ অবস্থান হচ্ছে ১৭৮তম (যা তারা ১৯৭৯ সালে অর্জন করেছিল) এবং সর্বনিম্ন অবস্থান হচ্ছে ২১৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং  তথ্যসূত্র  বিষয়শ্রেণী:টুভালু জাতীয় ফুটবল দল বিষয়শ্রেণী:ওশেনিয়ার জাতীয় ফুটবল দল বিষয়শ্রেণী:টুভালুতে ফুটবল
সওগাত ছিল একটি সচিত্র মাসিক পত্রিকা। এই পত্রিকা বাংলার মুসলিমদের সাংবাদিকতায় পথিকৃতের ভূমিকা পালন করেছে।সওগাত, বাংলাপিডিয়া  প্রতিষ্ঠা ১৯১৮ সালের নভেম্বর/ডিসেম্বরে (১৩২৫ বঙ্গাব্দ, অগ্রহায়ণে) মোহাম্মদ নাসিরউদ্দীনের সম্পাদনায় কলকাতা থেকে সওগাত প্রথম প্রকাশিত হয়। ১৯২১ সালের মার্চ-এপ্রিল (১৩২৭ বঙ্গাব্দ) পর্যন্ত পত্রিকা চালু ছিল। এরপর ১৯২৬ সালে (১৩৩৩ বঙ্গাব্দ) সওগাত-নবপর্যায় নামে পুনরায় প্রকাশ হয়। ১৯৩০ সাল (১৩৩৭ বঙ্গাব্দ) পর্যন্ত পত্রিকা নিয়মিতভাবে প্রকাশিত হয়েছিল। ১৯৫০ এর পর থেকে তিন বছর পত্রিকার কোনো সংখ্যা প্রকাশিত হয় নি। এরপর ১৯৫২-এর নভেম্বর/ডিসেম্বর (অগ্রহায়ণ ১৩৫৯ বঙ্গাব্দ, অগ্রহায়ণে) থেকে ঢাকা থেকে পত্রিকা প্রকাশিত হতে থাকে।  লক্ষ্য ও উদ্দেশ্য thumb|সওগাত পত্রিকা যে ট্রেডল মেশিনে ছাপা হতো তার ফটো। ঢাকা: মে ২০১৭। ন্যায়বিচার ও সাম্প্রদায়িক সম্প্রীতির বোধ সম্পন্ন পত্রিকার লক্ষ্য নিয়ে সওগাত প্রকাশিত হয়েছিল। সম্পাদক মোহাম্মদ নাসিরউদ্দীন এই উদ্দেশ্যে প্রথম সংখ্যায় সাতটি নীতি ঘোষণা করেছিলেন।  সওগাত নারীশিক্ষার পক্ষে ছিল। পত্রিকায় নারীশিক্ষা বিষয়ক প্রবন্ধ ছাপানো হত। নারী লেখকদের নিয়ে "মহিলা সংখ্যা" নামে ছয়টি বিশেষ সংখ্যা প্রকাশিত হয়েছিল।  লেখকবৃন্দ সওগাতে অনেক খ্যাতনামা লেখকরা লেখালেখি করেছেন। কাজী নজরুল ইসলাম করাচিতে সৈনিক হিসেবে কর্মরত থাকার সময় সওগাতে প্রথম লেখা হিসেবে বাউন্ডুলের আত্মকাহিনী নামে ছোটগল্প পাঠিয়েছিলেন যা ১৩২৬  বঙ্গাব্দের জ্যৈষ্ঠ সংখ্যায় প্রকাশ হয়েছিল। তাঁর লেখা মৃত্যুক্ষুধা উপন্যাস সওগাতে ধারাবাহিকভাবে প্রকাশিত হয়েছিল। এছাড়াও তাঁর ছোটগল্প, প্রবন্ধ, কবিতা, গান, গজলও এতে প্রকাশিত হয়।  অন্যান্য লেখকদের মধ্যে ছিলেন রবীন্দ্রনাথ ঠাকুর, বেগম রোকেয়া, কাজী আবদুল ওদুদ, আবুল কালাম শামসুদ্দীন, আবুল মনসুর আহমদ, আবুল ফজল, অবনীন্দ্রনাথ ঠাকুর, সত্যেন্দ্রনাথ ঠাকুর প্রমুখ।  তথ্যসূত্র  বিষয়শ্রেণী:বাংলা সাহিত্য পত্রিকা বিষয়শ্রেণী:বাংলা সাহিত্যের ইতিহাস বিষয়শ্রেণী:ঢাকার গণমাধ্যম বিষয়শ্রেণী:ভারতের বিলুপ্ত পত্রিকা বিষয়শ্রেণী:বাংলা ভাষার ম্যাগাজিন বিষয়শ্রেণী:ভারতের সাহিত্য ম্যাগাজিন বিষয়শ্রেণী:ভারতের মাসিক ম্যাগাজিন বিষয়শ্রেণী:কলকাতার গণমাধ্যম
থাম্ব|800×600 পিক্সেল|একটি অ্যান্টিকোয়াগুল্যান্ট বৈশিষ্ট্যসম্পন্ন হেমাডিনের ত্রিমাত্রিক চিত্র  হেমাডিন() হল একটি অ্যান্টিকোয়াগুল্যান্ট পেপটাইড ভারতীয় জোঁক, হেমাডিপসা সিলভেস্ট্রিস দ্বারা সংশ্লেষিত। এটি পাঁচটি সংক্ষিপ্ত বিটা-স্ট্র্যান্ড (বিটা ১-বিটা ৫) নিয়ে গঠিত একটি সেকেন্ডারি স্ট্রাকচার গ্রহণ করে, যা দুটি এন্টিপ্যারালাল বিকৃত শীট একে অপরের মুখোমুখি বিটা ১-বিটা ৪-বিটা ৫ এবং বিটা ২-বিটা ৩ দ্বারা গঠিত। এই বিটা-স্যান্ডউইচ একটি [১-২, ৩-৫, ৪-৬] ডাইসালফাইড জোড়ায় সাজানো ছয়টি ঘেরা সিস্টাইন দ্বারা স্থিতিশীল হয় যার ফলে একটি ডিসালফাইড সমৃদ্ধ হয় হাইড্রোফোবিক কোর যা মূলত বাল্ক দ্রাবক-এর কাছে অপ্রাপ্য। ডাইসালফাইড বন্ড [৩-৫] এবং [৪-৬] এর কাছাকাছি অবস্থান হেমাডিনকে চারটি স্বতন্ত্র লুপ-এ সংগঠিত করে। এই ডোমেন-এর এন-টার্মিনাল সেগমেন্ট থ্রম্বিন-এর সক্রিয় সাইট সাথে আবদ্ধ হয়, এটিকে বাধা দেয়।  হেমাডিন (এমইআরওপিএস আই১৪.০০২) একটি সুপারফ্যামিলি (এমইআরওপিএস আইএম) প্রোটিজ ইনহিবিটরস এর অন্তর্গত যার মধ্যে হিরুডিন (এমইআরওপিএস আই১৪.০০১) এবং অ্যান্টিস্ট্যাসিন (এমইআরওপিএস আই১৫) অন্তর্ভুক্ত রয়েছে।   তথ্যসূত্র   বিষয়শ্রেণী:প্রোটিন ডোমেইন বিষয়শ্রেণী:প্রোটিন অধিক্ষেত্র
আসুনাফো দক্ষিণ জেলা হল আহাফো অঞ্চলে ঘানার ছয়টি জেলার মধ্যে একটি। মূলত এটি ১৯৮৮ সালে তৎকালীন বৃহত্তর আসুনাফো জেলার অংশ ছিল, যতক্ষণ না জেলার দক্ষিণ অংশটি ১২ নভেম্বর ২০০৩ (কার্যকরভাবে ১৭ ফেব্রুয়ারি ২০০৪) রাষ্ট্রপতি জন আগিকুম কুফুরের একটি ডিক্রি দ্বারা অসনাফো দক্ষিণ জেলা তৈরি করার জন্য বিভক্ত করা হয়েছিল ; এইভাবে অবশিষ্ট অংশের নামকরণ করা হয়েছে আসুনাফো উত্তর জেলা হিসেবে , যা পরবর্তীতে ২৯ ফেব্রুয়ারি ২০০৮ তারিখে পৌর জেলায় মর্যাদায় উন্নীত হয় এবং এটিকে আসুনাফো উত্তর মিউনিসিপ্যাল ​​জেলা পরিণত করা হয় । জেলা পরিষদ আহাফো অঞ্চলের পশ্চিম অংশে অবস্থিত এবং এর রাজধানী শহর কুকুওম।   মানব বসতির তালিকা   আসুনাফো দক্ষিণ জেলার মানব বসতি No. মানব বসতি জনসংখ্যা জনসংখ্যার বছর ১ Abuom   ২ Anwiam   ৩ Camp No. 1   ৪ Dantano    ৫ Kukuom   ৫ Kwapong   ৭ Noberkaw   ৮ Sankore ৯ Asarekrom ১০ Nakete ১১ Kokooso  বহিঃসংযোগ     District: Asunafo South District  19 New Districts Created , November 20, 2003.   তথ্যসূত্র   বিষয়শ্রেণী:আহাফো অঞ্চলের জেলা
লুসি তৃপ্তি গোমেজ একজন বাংলাদেশী মঞ্চ এবং চলচ্চিত্র অভিনেত্রী। উত্তরের সুর (২০১২) ছবিতে তার ভূমিকার জন্য বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রীর পুরস্কার পান।   প্রাথমিক এবং কর্মজীবনের পটভূমি  ১৯৯৫ সালে ট্রান্স থিয়েটার সেন্টারে সাথে জড়িত হয়ে মঞ্চ নাটক শুরু করেন। তিনি জাহাঙ্গীরনগর বিশ্ববিদ্যালয়ের নাটক ও নাটকীয় বিষয়ে মাস্টার্স সম্পন্ন করেন। পরে ২০০০ সাল থেকে থিয়েটার ট্রুপ নাট্য কেন্দ্রের সাথে কাজ করছেন।   নাটক   আরোজ চরিতামৃত  বিচ্ছু  মৃত মানুষের ছায়া  ডালিম কুমার  মায়ের মুখ  দ্যা সাভান্ত অফ টু মাস্টার্স   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী মঞ্চ অভিনেত্রী বিষয়শ্রেণী:বাংলাদেশী খ্রিস্টান‎
নাচোলের রানী ২০০৬ সালের একটি বাংলাদেশী চলচ্চিত্র। এটি তৎকালীন পূর্ব পাকিস্তানের চাঁপাই নবাবগঞ্জ জেলার নাচোল উপজেলায় ১৯৫০ এর দশকের গোড়ার দিকে সাঁওতাল জনগণের গণজাগরণ এবং সমাজকর্মী ও সংস্কারক ইলা মিত্রের ভূমিকার উপর ভিত্তি করে নির্মিত।  ছবিটির  পরিচালক সৈয়দ ওয়াহিদুজ্জামান ডায়মন্ড।  গল্প ১৯৫০সালে, মিত্র সাঁওতালদের কারণ গ্রহণ করেছিলেন। তিনি নাচোলের রামচন্দ্রপুরের জমিদার রামেন্দ্র নাথ মিত্রের সাথে বিবাহবন্ধনে আবদ্ধ হন। তিনি তার দৃষ্টিনন্দন জীবন ছেড়ে অসৎ আচরণ করা সাঁওতালদের পক্ষে লড়াই করেছিলেন। তিনি তাদের উদ্দেশ্যে উত্সর্গের জন্য স্বীকৃতি অর্জন করেছিলেন। সাঁওতালরা তাকে রানী হিসাবে বিবেচনা করেছিলেন। তারা তাকে 'রানী মা' উপাধি দিয়েছিল। নির্মাণ সৈয়দ অহিদুজ্জামান ডায়মন্ড পাশাপাশি পোশাক ডিজাইনার এবং চিত্রনাট্যকার ছিলেন। শাহানা শুমি অভিনয় করেছেন ইলা মিত্রের চরিত্রে। অন্যান্য অভিনেতারা হলেন কাজল মজুমদার, রবিউল ইসলাম, আফসানা রহমান, সাজ্জাদ, রিপন এবং তপন। প্রায় ৪৫০ জন সাঁওতাল এবং আড়াইশ পুলিশ সদস্য ছবিতে অভিনয় করেছিলেন। নেপথ্য সংগীতশিল্পী ছিলেন ইভানা এবং অনিমা ডি কস্তা।   চলচ্চিত্রটি মুক্তি পেয়েছিল ৩০ শে জুন, ২০০৬; দিনটি সাঁওতাল বিদ্রোহের ১৫০তম বার্ষিকী হিসাবে পালন করা হয়েছিল।   পুরস্কার ছবিটি দশম  ঢাকা আন্তর্জাতিক চলচ্চিত্র উৎসব এ প্রদর্শিত হয়েছিল। এই চলচ্চিত্র ও গঙ্গাযাত্রার জন্য ডায়মন্ড ২০১০ সালে অতন্দ্র পদকে ভূষিত হয়েছিল।  তথ্যসূত্র  বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:সত্য ঘটনা অবলম্বনে নাট্য চলচ্চিত্র বিষয়শ্রেণী:২০০৬-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:১৯৫০-এর পটভূমিতে চলচ্চিত্র বিষয়শ্রেণী:সৈয়দ অহিদুজ্জামান ডায়মন্ড পরিচালিত চলচ্চিত্র
কোয়াই-গন জিন (ইংরেজি : Qui-Gon Jinn) হলেন স্টার ওয়ার্স ফ্র্যাঞ্চাইজির একজন কাল্পনিক চরিত্র। ১৯৯৯ সালের দ্য ফ্যান্টম মিনেস চলচ্চিত্রের মূল নায়ক ছিলেন কোয়াই-গন জিন এবং এই চরিত্রে অভিনয় করেন লিয়াম নিসন। চলচ্চিত্রটির কাহিনি অনুসারে, জিন ছিলেন একজন জেডাই মাস্টার এবং ওবি-ওয়ান কেনোবির গুরু। ন্যাবুর রাণী পাডমি আমিডালাকে নিরাপত্তা প্রদানের জন্য জেডাই পরিষদ তাঁকে এবং তাঁর শিষ্যকে দায়িত্ব দেয়। পথিমধ্যে কিশোর অ্যানাকিন স্কাইওয়াকারের সাথে তাঁর পরিচয় ঘটে। সেই বালকটিকে তিনি ভবিষ্যদ্বাণীর “চুজেন ওয়ান (Chosen One)” হিসেবে ধরে নেন, যে দ্য ফোর্সে ভারসাম্য ফিরিয়ে আনবে। জেডাই পরিষদের বহু আপত্তি সত্ত্বেও জিন সেই বালককে জেডাই প্রশিক্ষণ দেওয়ার সিদ্ধান্তে অটল থাকেন। ডেজাই পরিষদের আপত্তির কারণ ছিল, বালকটি খুব বেশি ভয়ে আক্রান্ত এবং তার জেডাই প্রশিক্ষণ শুরুর বয়স পার হয়ে গেছে। এরপর জিন ন্যাবুর যুদ্ধে অংশগ্রহণ করেন এবং দুর্ভাগ্যবশত সিথ লর্ড ডার্থ মউল তাঁকে হত্যা করে। পরবর্তীতে জিনের শিষ্য ডার্থ মউলকে নিষ্ক্রিয় করে। মৃত্যুর আগে জিন তাঁর শিষ্যকে বালক স্কাইওয়াকারকে জেডাই নাইট হিসেবে গড়ে তোলার আদেশ দিয়ে যান।   তথ্যসূত্র   বিষয়শ্রেণী:স্টার ওয়ার্সের চরিত্র বিষয়শ্রেণী:কাল্পনিক সমরকলা প্রশিক্ষক বিষয়শ্রেণী:চলচ্চিত্রে পুরুষ চরিত্র
একদিন যারা মেরেছিল তাঁরে গিয়ে একটি রবীন্দ্রসঙ্গীত। এটি ১৩৪৬ বঙ্গাব্দের ৯ পৌষ (২৫ ডিসেম্বর ১৯৩৯) রচিত। এটির স্বরলিপিকার হলেন শৈলজারঞ্জন মজুমদার। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।"রেকর্ডে কবিকণ্ঠ", রবীন্দ্ররচনাভিধান, ১৭শ খণ্ড, পৃ. ৩৭-৩৯   গানের কথা  একদিন যারা মেরেছিল তাঁরে গিয়ে                        রাজার দোহাই দিয়ে                  এ যুগে তারাই জন্ম নিয়েছে আজি,                  মন্দিরে তারা এসেছে ভক্ত সাজি–                        ঘাতক সৈন্যে ডাকি                        ‘মারো মারো’ ওঠে হাঁকি ।                  গর্জনে মিশে পূজামন্ত্রের স্বর–                  মানবপুত্র তীব্র ব্যথায় কহেন, হে ঈশ্বর !                  এ পানপাত্র নিদারুণ বিষে ভরা                  দূরে ফেলে দাও, দূরে ফেলে দাও ত্বরা ।।   আরও দেখুন    রবীন্দ্রনাথ ঠাকুরের রেকর্ডকৃত গান ও কবিতার তালিকা   তথ্যসূত্র   বিষয়শ্রেণী:রবীন্দ্রসঙ্গীত বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:বাংলা ভাষার গান
নেহা ওবেরয় একজন ভারতীয় অভিনেত্রী, যিনি টলিউড এবং বলিউড চলচ্চিত্রে অভিনয় করেছেন।   ব্যক্তিগত জীবন  নেহা চলচ্চিত্রনির্মাতা ধরম ওবেরয়ের কন্যা এবং পরিচালক সঞ্জয় গুপ্তের ভাগ্নী। তিনি ২০১০ সালের ১৪ ডিসেম্বর ভারতীয় হীরা ব্যবসায়ী বিশাল শাহকে বিয়ে করেছিলেন।   কর্মজীবন  তিনি বলিউডের চলচ্চিত্র দশ কাহানিয়া, ইএমআই এবং উডস্টক ভিলা-তে অভিনয় করেছিলেন।  নেহা অভিনীত চলচ্চিত্রগুলির মধ্যে উল্লেখযোগ্য তেলুগু ব্লকবাস্টার বালু এবিসিডিইএফজি এবং বলিউড চলচ্চিতে দশ কাহানিয়া। উডস্টক ভিলা-তে তার ভূমিকা সমালোচকদের প্রশংসা অর্জন করেছিল, তবে চলচ্চিত্রটি বক্স অফিসে সফলতা অর্জনে ব্যর্থ হয়েছিল।  নেহা আন্তর্জাতিক চলচ্চিত্র ও টেলিভিশন ক্লাবের এশিয়ান একাডেমি অব ফিল্ম অ্যান্ড টেলিভিশন, নয়ডা-এর সদস্য।   চলচ্চিত্রের তালিকা    আসমান (২০০৯)   উডস্টক ভিলা (২০০৮)   ইএমআই (২০০৮)   দশ কাহানিয়া (২০০৭)   ব্রহ্মাস্ত্রম (২০০৬)   বালু এবিসিডিইএফজি (২০০৫)   পুরস্কার    শ্রেষ্ঠ সহায়ক অভিনেত্রী বিভাগে ফিল্মফেয়ার পুরস্কার (তেলুগু) - বালু (২০০৫)   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী
সের্গেই ব্রিন বা সের্গেই মিখাইলোভিচ ব্রিন () একজন রুশ বংশোদ্ভুত মার্কিন কম্পিউটার প্রকৌশলী ও ইন্টারনেট উদ্যোক্তা। তিনি সার্চ ইঞ্জিন গুগল এর অন্যতম প্রতিষ্ঠাতা।   জীবনী  সের্গেই ব্রিন ১৯৭৩ সালে সাবেক সোভিয়েত ইউনিয়নের মস্কোতে একটি ইহুদি পরিবারে জন্মগ্রহণ করেন। তার পিতার নাম মাইকেল ব্রিন ও মাতার নাম ইউজেনিয়া ব্রিন। মাইকেল ব্রিন ম্যারিল্যান্ড বিশ্ববিদ্যালয় এর গণিতের শিক্ষক ও ইউজেনিয়া ব্রিন নাসারগোডার্ড খেয়াযান নিক্ষেপণ কেন্দ্রের গবেষক। ব্রিন ছয় বছর বয়সে যুক্তরাষ্ট্র প্রবাসী হন।   চলচ্চিত্র  ফেসবুক তৈরির কাহিনি নিয়ে তৈরি ‘দ্য সোশ্যাল নেটওয়ার্ক’ চলচ্চিত্রটির কথা অনেকেরই নিশ্চয় মনে আছে। এবারে অনুসন্ধান সেবাদাতা গুগলকে নিয়ে নির্মিত হয়েছে চলচ্চিত্র ‘দ্য ইন্টার্নশিপ’। নানা হাস্যরসাত্মক উপাদান নিয়ে এগিয়ে যায় সিনেমার কাহিনী। একপর্যায়ে প্রকাশ পায় গুগলের মাহাত্ম্য। সিনেমায় তুলে ধরা হয় গুগল দফতরের কর্মীদের নানা সুবিধার বিষয়। প্রতিষ্ঠানটির নানা সেবার তথ্যও দেখানো হয়। দেখা যায়, গুগলের সহপ্রতিষ্ঠাতা সের্গেই ব্রিনের চরিত্রকে।   অর্জন  ২০০৪ সালে এবিসি ওয়ার্ল্ড নিউজ সেরগেই ব্রিনকে 'পারসন অফ দ্য উইক' ঘোষণা করে। ২০০৫ সালে ব্রিন অন্যতম 'ইয়াং গ্লোবাল লিডার' হিসাবে মনোনীত হন। টেসলা মোটরসের অন্যতম কর্ণধার সেরগেই ব্রিন ইলেকট্রিক চালিত যানের জন্য কাজ করে যাচ্ছেন।   পড়াশোনা  ব্রিন ১৯৯০ সালে ম্যারিল্যান্ড বিশ্ববিদ্যালয়ে গণিত ও কম্পিউটার বিজ্ঞানে স্নাতক শ্রেণিতে ভর্তি হন। ১৯৯৩ সালে তিনি সম্মান ডিগ্রি অজর্ন করেন। তিনি উচ্চশিক্ষার জন্য স্ট্যানফোর্ড বিশ্ববিদ্যালয় এ কম্পিউটার বিজ্ঞানে ভর্তি হন। তিনি বর্তমানে স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রি অর্জনে বিরতি গ্রহণ করছেন।   ব্যক্তিগত জীবন  সের্গেই ব্রিন ২০০৭ সালে এ্যানি ওজকিকির সাথে বিবাহ বন্ধনে আবদ্ধ হন। তাদের সংসারে দুটি সন্তান রয়েছে। বয়সের দিক থেকে তাদের দুজনের মধ্যে কোনো পার্থক্য নেই। স্ত্রী এ্যানি ওজকিকি বায়োটেক কোম্পানি টুয়েন্টি থ্রি এন্ড মি’প্রধান নির্বাহী হিসেবে কাজ করছেন। এ্যানি ওজকিকির গুগলের অ্যাডভার্টাইজিং বিভাগের সিনিয়র ভাইস প্রেসিডেন্ট সুসান ওজকিকির বোন হন।  বাহামাস শহরে তাদের বিয়ে হয়। সেটা সের্গেই ব্রিনের জীবনে একটি আলোচিত অধ্যায়। অ্যানি বায়োলজিতে অনার্স পাশ করেন। স্বাস্থ্য নিয়ে কাজ করতে আগ্রহী তিনি। তাই তারা দুজনে মিলে 'হিউম্যান জিনোম প্রজেক্ট' তৈরি করেন। সেটার জন্য ডেটাবেইজ ও ইন্টারনেট ওয়েবসাইটও বানান।   তথ্যসূত্র   বিষয়শ্রেণী:১৯৭৩-এ জন্ম বিষয়শ্রেণী:কম্পিউটার প্রোগ্রামার বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:গুগলের কর্মকর্তা বিষয়শ্রেণী:মার্কনি প্রাইজ বিজয়ী বিষয়শ্রেণী:মার্কিন শতকোটিপতি বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্কিন কম্পিউটার প্রোগ্রামার বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:তথ্য প্রযুক্তি ব্যবসায়ী বিষয়শ্রেণী:গুগলের কর্মচারী বিষয়শ্রেণী:মার্কিন জনহিতৈষী বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন যুক্তরাষ্ট্রে সোভিয়েত অভিবাসী বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:অ্যালফাবেট ইনকর্পোরেটেডের পরিচালক বিষয়শ্রেণী:অ্যালফাবেট ইনকর্পোরেটেডের ব্যক্তি বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক